Amawulire
Abantu 4 bebafiridde mu kabenje e Mubende
Ivan Ssenabulya
March 3rd, 2022
Bya Barbra Nalweyiso
Poliisi mu disitulikiti ye Mubende etandise okunonyereza kabenje, akiriddemu abantu 4, mmotoka kika kya FUSO nnamba UAY 196/F gyekozeemu akabenje.
Okusinziira ku mwogezi wa poliisi mu kitundu kya Wamala Rachel Kawala agambye nti mmotoka eno ebadde yetisse basubuzi nabatembeeyi, ngakabenje kabaddewo mu kiro ekikeseza olwaleero ku luguudo oluva e Mubende okudda e Kakumiro.
Mmotoka eno ebadde ekubyeko akabindo kebintu nabantu wabula eremeredde omugoba waayo, negwaekigwo abantu 4 nebalugulamu obulamu, 18 nebabuuka nebisago.
Abafudde kuliko ategerekeseeko erya Nakibuka, Yasinta Katushabe, Harriet nategerekeseeko erya Ssembatya.
Emirambo gino neba kawonawo batwaliddwa mu ddwaliro ekkulu e Mubende gyebafunira obujanjabi.
Poliisi etegezezza nga bwetandise omuyiggo ku mugoba wemmotoka eno, kankano aliira ku nsiko.
lug_Latn lug_Latn eus_Latn eng_Latn tso_Latn lug_Latn lug_Latn lug_Latn lug_Latn lug_Latn lug_Latn